Daerah Dalat

Daerah Dalat ialah sebuah daerah yang terletak di bawah pentadbiran Bahagian Mukah, negeri Sarawak, Malaysia. Ia meliputi dari Kampung Penat ke Oya dan dari Muara Sungai Kut ke Ulu Baoh. Ia memiliki keluasan sebanyak 905.29 km2 manakala keluasan bagi Daerah Kecil Oya pula 147.47 km2.

Waktu piawaian yang digunakan di Daerah Dalat ialah Waktu Piawai Malaysia dengan lapan jam lebih awal daripada Waktu Universal Selaras (UTC). Iklim di kawasan ini ialah iklim khatulistiwa (Af). Purata suhu 23°C. Bulan yang paling panas pada bulan Oktober, 24°C dan Januari yang paling sejuk, 21°C. Purata hujan adalah 4,359 milimeter per tahun.

Demografi 
Berdasarkan Jabatan Perangkaan Malaysia, Daerah Dalat mempunyai jumlah penduduk sebanyak 22,100 orang.

Ekonomi 
Hasil pertanian utama daerah ini adalah tepung sagu.  tanah pertanian digunakan untuk perkebunan sagu. Empat kilang tepung sagu di daerah ini mampu menghasilkan 75 tan tepung sagu setiap hari.

Pentadbiran 

Daerah Dalat mentadbir seluruh kawasan di Daerah Dalat. Daerah ini juga mempunyai sebuah daerah kecil, Oya.

Kampung 
Berikut adalah senarai kampung, rumah panjang serta taman perumahan yang terletak di bawah pentadbiran Daerah Dalat.

 Kampung Klid
 Kampung Narub
 Kampung Medong Hulu
 Kampung Medong Hilir
 Kampung Medong Sebarang
 Kampung Kekan
 Kampung Kekan Seberang
 Kampung Sungai Kut Muara
 Kampung Sungai Kut Tengah
 Pasar Kut
 Kampung Baru Cina
 Kampung Baru
 Kampung Brunei
 Kampung Seberang
 Taman Ceria
 Kampung Tengah/Hilir
 Kampung Sungai Ud
 Kampung Tanam
 Kampung Balan
 Kampung Tanam Sebarang
 Kampung Teh
 Kampung Terus
 Kampung Bakong
 Kampung Kuala Tengah
 Kampung Kuala Hilir
 Kampung Boom
 Kampung Senau
 Pasar Oya
 Kampung Penat
 Rumah Balin
 Rumah Duah
 Rumah Tulu
 Rumah Bala
 Rumah Iman
 Rumah Michael Chabo
 Rumah Buan
 Rumah Lawai
 Rumah Langit
 Rumah Changai
 Rumah Simu
 Rumah Bihai
 Rumah Jawa
 Rumah Balong
 Rumah Tinggi
 Rumah Sigah
 Rumah Bajai
 Rumah Ambah
 Rumah Ahup
 Rumah Rantai
 Rumah Umpang
 Rumah Balai
 Rumah Albert Lasan
 Rumah Ayuk anak Ujau

Sejarah 
Pada 2 April 1974, Dalat telah diumumkan sebagai daerah, dengan bandar Dalat sebagai pusat pentadbiran daerah. Daerah ini berada di bawah Bahagian Sibu dan merangkumi Oya, Dalat Proper, Nanga Baoh, Nanga Tamin, Stapang, Skim Sekuau dan Nanga Pakoh. Daerah ini mempunyai 4 bandar kecil, 23 kampung dan 115 rumah panjang. Pada 1 Mac 2002, Mukah telah dinaiktaraf ke Bahagian Mukah dan daerah Dalat meliputi Kampung Penat ke Oya, dan dari Muara Sungai Kut ke Ulu Baoh. Terdapat 3 bandar kecil, 23 kampung dan 22 rumah panjang di daerah ini.

Bahasa 
Kebanyakan orang disini berkomunikasi menggunakan bahasa Melanau. Terdapat sedikit perbezaan bahasa antara setiap kampung, namun mereka dapat saling memahami dengan baik. Bahasa lain seperti Bahasa Melayu, Bahasa Melayu Sarawak, Bahasa Iban, Mandarin, Hokkien dan Bahasa Inggeris juga banyak digunakan.

Pendidikan 
Terdapat dua sekolah menengah di daerah ini iaitu SMK Dalat (ditubuhkan pada tahun 1977) dan SMK Oya (ditubuhkan pada tahun 2004). Terdapat 25 sekolah rendah kebangsaan yang berada di bawah bidang kuasa daerah.

Iklim 
Daerah Dalat ialah kawasan beriklim khatulistiwa (Af).

Rujukan

Pautan luar 
 Laman Web Rasmi Majlis Daerah Dalat & Mukah

Dalat